বিগ লেমন অ্যান্ড পিরোয়া বোতল
দ্য বিগ লেমন অ্যান্ড পিরোয়া বোতল (ইংরেজি: The Big Lemon & Paeroa Bottle, অনুবাদ 'বড় লেবু ও পিরোয়া বোতল') নিউজিল্যান্ডের পিরোয়া শহরে উতপাদিত কোমল পানীয় লেমন অ্যান্ড পিরোয়ার বোতলের বৃহদাকার মূর্তি। এটি নিউজিল্যান্ডের সবচেয়ে বিখ্যাত আইকনগুলির মধ্যে একটি। দেশটির সর্বাধিক স্থিরচিত্র গ্রহণের স্থানগুলির মধ্যে অন্যতম৷ কংক্রিটের গোলক দিয়ে তৈরি ভাস্কর্যটির উচ্চতা ৬.৮ মিটার (২২ ফুট), এবং প্রস্থে ১.৩ মিটার (৪.৩ ফুট)। ভাস্কর্যের চারপাশে একটি উদ্যানে লেবু গাছ এবং লেবুর আকৃতির আবর্জনা ফেলার বাক্স দ্বারা বেষ্টিত। এটি একটি পর্যটন স্থান। শহর কর্তৃপক্ষ ভাস্কর্যটির মালিক হলেও এটির দেখভাল ও রক্ষণাবেক্ষণ কোকা-কোলা ইউরোপ্যাসিফিক পার্টনার্স করে থাকে।